stanford-oval/wikipedia huggingface dataset:
Genaakkeri

Genaakkeri on purjehduksessa käytettävä purjetyyppi.
Genaakkeri on nykyaikainen purje, jota voidaan pitää spinaakkerin ja genuan hybridinä. Se on epäsymmetrinen (vrt. spinaakkeri), kolmiomainen, keskeltä pullistuvaksi leikattu, yhdestä kulmasta maston huippuun kiinnittyvä ja kahdesta muusta kulmasta veneen juoksevalla köysistöllä (eli rikillä) hallittava purje.
Spinaakkerista ja epäsymmetrisestä spinaakkerista genaakkerin erottaa se, että sille ei ole erillistä puomia, vaan se jalustetaan veneen keulaan tai puomilla ulos veneen keulasta.
Usein genaakkeri jalustetaan keulasta ulommaksi, erilliseen kokkapuuhun (buksprööti). Tällä tavoin se on helpommin käsiteltävissä myötäkäännöksissä, jiipeissä, kun halssikulma on selvästi etustaagin ulkopuolella.
Genaakkeri on tarkoitettu venetyypistä ja purjeen leikkauksesta riippuen lähinnä sivutuuleen tai sivumyötäiseen purjehtimiseen.
Esimerkkejä genaakkerilla varustetuista kilpapurjeveneistä:
Flying Tiger
Genaakkerin pinta-ala

Genaakkerin pinta-alan voi karkeasti laske alla olevalla kaavalla.
Area = ((SLU + SLE) * (0.25 * SF))+((SMG - 0.5 * SF) * ((SLU + SLE)/3))
Area=purjeen pinta-ala
SLU=etuliikki(spinaker luff)
SLE=takaliikki(spinaker leech)
SF=alaliikki, (spinaker foot)
SMG=puolileveys purjeen leveys SLUn ja SLEn puolivälistä mitattuna. VMG-genaakkerin SMG on noin 0.95*SF. ISAFin sääntöjen mukaan genaakkerin puolileveyden tulee on suurempi kuin 0,75*SF.
Purjeet, masto ja takila
| --- | --- |
Purjeet:  Genua · Genaakkeri · Kahvelipurje · Latinalaispurje · Raakapurje · Spinaakkeri · Course · Driver · Extra · Fokka · Haruspurje · Isopurje · Moonsail · Spanker · Studding · Tallboy · Prammipurje · Topsail · Trysail
Purjeen osat ja materiaalit:  Jalus/skuutti · Halssi · Dacron · Foot · Head · Kevlar · Spectra · Liesma eli liikki, liiktouvi · Reiviseisinki · Roach · Tack
Mastot ja puomit:  Fokkapuomi · Puomi · Kahveli · Kokkapuu · Jiggermasto · Masto · Isomasto · Mesaanimasto · Märssy · Puntarihaarukka · Raakapuu · Masthead Truck · Saalinki · Spinaakkeripuomi
Takilan muut osat:  Ahdin eli prässi · Harus eli staaki · Talja · Boom vang · Buntlines · Cleat · Clewlines · Cunningham · Downhaul · Etuharus · Seistinki · Gooseneck · Guy · Jury Rig · Nostin · Outhaul · Peak · Preventer · Ratlines · Juokseva riki · Sakkeli · Kiinteä riki · Vantti · Stay mouse · Stays · Throat · Trapetsi
Gangseon piirikunta

| Gangseon piirikunta 강서군 |
| --- | --- |

 Piirikunnan sijainti Etelä-Pyeonganin maakunnassa
 Gangseon piirikunta
 Koordinaatit: 38°55′N, 125°32′E 
Valtio:  Pohjois-Korea
Maakunta:  Etelä-Pyeongan
Väkiluku (2008):  191 356
Infobox OKVirheellinen NIMI-arvo: 
Gangseon piirikunta (kor. 강서군, Gangseo-gun, hanja 江西郡, McCune-Reischauer Kangsŏ-gun) on yksi Korean demokraattisen kansantasavallan Etelä-Pyeonganin maakunnan piirikunnista. Vuoden 2008 väestönlaskennan mukaan siellä oli 191 356 asukasta.
Aiheesta muualla

평안남도 강서군 (koreaksi)
Gangstar 2: Kings of L.A.

| Gangstar 2: Kings of L> A. |
| --- | --- |
Kehittäjä:  Gameloft
Julkaisija:  Gameloft
Jakelija:  Nintendo eShop
Pelisarja:  Gangstar
Julkaistu:   BlackBerry OS: 5 elokuuta 2009  Java ME: marraskuu 2008  Nintendo DSi: 12 huhtikuuta 2010 
Lajityyppi:  toimintapeli
Pelimuoto:  yksinpeli
Ikäluokitus:  ESRB: Teini-ikäisille 
Alusta:  BlackBerry OS, Java ME, NintendoDSi (DSiware)
Jakelumuoto:  Digitaalinen lataus
Lisää peliartikkeleitaVideopelien teemasivulla
Infobox OK    : 
Gangstar 2: Kings of L.A. on Gameloftin suunnittelema ja julkaisema mobiilipeli. Java ME versio julkaistiin marraskuussa 2008, BlackBerry OS versio 5 elokuuta, ja Nintendo DSi versio 12 huhtikuuta 2010. Peli kertoo gangsterista nimeltä Pedro ja hänen ystävästään Juanista jotka ovat loikannet Meksikon rajan yli Los Angelesiin.
Pelistä julkaistiin Android ja iPhone versio vuonna 2009.
Pelaaminen

Peli muistuttaa Grand theft auto pelisarjaa ja siinä on hiekkalaatikko tyylinen rakenne. Pelaaja voi myydä huumeita (joita kutsutaan pelissä karkeiksi) tai sijoittaa elokuviin. Pelissä on neljä aluetta: rannikko, lähiö, keskusta, ja Los Angelesin Beverly Hills.
Asekaupat muistuttavat Grand theft auton Ammu-nation kauppoja. Pelissä saatavilla olevat aseet ovat pistooli, Uzi, AK-47 rynnäkkökivääri, pumppuhaulikko, raketinheitin, tarkka-ammunta kivääri, ja käsikranaatti. Aseita voi ostaa normaalien kauppojen lisäksi myös netti kaupasta. Toisin kuin aiemmassa pelissä, pelaaja voi käyttää nyrkkejä, mutta muita lähitaistelu aseita ei ole saatavilla.
George Rooke

George Rooke (1650−1709) oli brittiläinen laivastoupseeri.
Rooke syntyi vuonna 1650 Canterburyn lähistöllä. Hänen isänsä oli kuninkaan luottomies, joka aateloitiin vuonna 1685. Isä oli suunnitellut Rookelle lakimiehen uraa. Hän kuitenkin värväytyi laivastoon, missä hänet ylennettiin kapteeniksi vuonna 1673. Hän kunnostautui Belfaurin taistelussa 1692, jossa hän poltti kuusi ranskalaisten alusta. Nymwegenin rauhan jälkeen hän palveli Välimerellä. Hän osallistui yhdeksänvuotiseen sotaan amiraalina. Hän johti hyökkäystä Cadiziin ja paluumatkalla tuhosi Platen laivaston Vigossa. Vuonna 1704 hän osallistui Gibraltarin valtaukseen. Samana vuonna hän hyökkäsi Ranskan laivaston kimppuun Malagassa. Hän oli tyytymätön taistelun tulokseen ja vetäytyi laivaston palveluksesta 1705. Rooke kuoli vuonna 1709.
Rooke asettui ehdokkaaksi parlamenttivaaleissa 1696, mutta tuli valituksi vasta 1698. Hän puolusti kiivaasti laivaston asemaa. Hän luopui paikastaan terveyssyihin vedoten vuonna 1708.
Rooken kunniaksi pystytettiin patsas Gibraltarille vuonna 2004, kun hänen valtauksestaan oli kulunut kolmesataa vuotta.
George DelHoyo

George DelHoyo (syntynyt 23. marraskuuta 1953 Canelones, Uruguay) on yhdysvaltalainen näyttelijä ja ääninäyttelijä. Hänet tunnetaan myös nimillä George DeLoy, George Del Hoyo, George Delhoyo  ja George Deloy. George DelHoyo tunnetaan usein mainosäänenä ja ääninäyttelijänä.
George Dern

George Dern
George Henry Dern (8. syyskuuta 1872 – 26. elokuuta 1936) oli yhdysvaltalainen demokraattisen puolueen poliitikko. Hän toimi Utahin kuvernöörinä vuosina 1925–1933 ja liittovaltion sotaministerinä 1933–1936 kuolemaansa asti.
Dern on näyttelijä Bruce Dernin isoisä ja siten näyttelijä Laura Dernin isoisän isä.[lähde? ]
Genco Gulan

| Genco Gulan> Genco Gülan |
| --- | --- |
 Genco Gülan, omakuva neljällä silmällä. Öljyvärimaalaus vuodelta 2011.
Henkilötiedot
Syntynyt: 1969 (ikä 54–55) Istanbul, Turkki
Kansalaisuus:  Turkki
Ammatti:  taidemaalari, kuvanveistäjä ja videotaiteilija
Taiteilija
Taidesuuntaus:  käsitetaide
Aiheesta muualla
Kotisivut
Genco Gulan (Genco Gülan, s. 1969) on Istanbulissa asuva käsitetaiteilija. Hän opiskeli New Yorkin The New Schoolissa ja valmistui maisteriksi median laitokselta. Hän on saanut muun muassa BP-, EMAF- ja Lions-palkinnot. Vuonna 2011 Gülan nimettiin Sovereign European Art -palkinnon saajaksi.
Art (Blue), Genco Gulan, 2013.
Gülanin teoksia on päätynyt useisiin musoihin ja festivaaleille, kuten Pera Museumiin Istanbuliin, Rio de Janeiron modernin taiteen museoon, ZKM Karlsruheen, Milanon triennaalin ja Pariisin Pompidou-keskukseen.
Genco Gülanilla on ollut yksityisnäyttelyt Berliinissä, Soulissa ja Zagrebissa. Parhaillaan hän opettaa Mimar Sinan akatemiassa sekä Bogazicin yliopistossa.
Teokset

Graf, Marcus & Gülan, Genco: Conceptual colors of Genco Gülan.  Istanbul:  Galeri Artist, 2011.  ISBN 978-3-86895-204-9.
Gűlan, Genco: De-constructing the digital revolution : analysis of the usage of the term "digital revolution"in relation with the new technology & social change right at the turn of the second millenium.  Lap Lambert Academic Pub, 2010.  ISBN 978-3-8383-2047-2.
Marcus Graf: Genco Gülan : kavramsal renkler ; sanatçı ile söyleşi, seçme makaleler.  İstanbul:  Galata Perform yayınları, 2008.  ISBN 978-9944-01-600-1.
Aiheesta muualla

Interview: Genco Gulan JIP – JavaMuseum Interview Project. Arkistoitu 13.1.2013. Viitattu 28.5.2020. (englanniksi)
Genco Gülan The ArtJaws. Viitattu 28.5.2020. (englanniksi)
Gulan, Genco: Genco Gulan’s Installation ‘the Great Conjugation’ @ Washburn Hall Classic.rhizome.org.  29.4.2014. Viitattu 28.5.2020. (englanniksi)
Gulan, Genco: Genco Gülan > Surname @ Gallery Artist Berlin Classic.rhizome.org.  16.1.2010. Viitattu 28.5.2020. (englanniksi)
George Deukmejian

| George Deukmejian |
| --- | --- |

Kalifornian 35. kuvernööri
 3. tammikuuta 1983 – 7. tammikuuta 1991  
Varakuvernööri:  Leo T. McCarthy
Edeltäjä:  Jerry Brown
Seuraaja:  Pete Wilson
Henkilötiedot
Syntynyt: 6. kesäkuuta 1928 Menands, New York, Yhdysvallat
Kuollut: 8. toukokuuta 2018 (89 vuotta) Long Beach, Kalifornia, Yhdysvallat
Puoliso:  Gloria Saatjian
Tiedot
Puolue:  republikaanit
Courken George Deukmejian (6. kesäkuuta 1928 Menands, New York – 8. toukokuuta 2018) oli yhdysvaltalainen republikaanisen puolueen poliitikko, joka toimi Kalifornian osavaltion kuvernöörinä vuosina 1983–1991 ja sitä ennen Kalifornian oikeusministerinä vuosina 1979–1983.
Deukmejian syntyi ja vietti lapsuutensa pienessä Menandsin kaupungissa New Yorkin osavaltiossa. Hänen vanhempansa olivat Turkin armenialaisia, jotka olivat paenneet armenialaisten kansanmurhaa Yhdysvaltoihin. Hän valmistui Siena Collegesta 1949 ja St. John's Universitystä 1952. Hän muutti vuonna 1955 Kaliforniaan, jossa hän tutustui tulevaan vaimoonsa, niin ikään armenialaistaustaiseen Gloria Saatjianiin; pari avioitui vuonna 1958 ja sai kolme lasta. Kaksi tytärtä syntyivät vuosina 1965 ja 1970 ja yksi poika 1967.
Deukmeijan valittiin Kalifornian osavaltiolliseen kongressiin ensimmäistä kertaa vuonna 1962. Vuodesta 1966 hän toimi osavaltiollisena senaattorina. Hän oli ensimmäistä kertaa ehdokkaana Kalifornian oikeusministerin virkaan vuonna 1970. Kaudellaan 1979–1983 hän muun muassa johti korkean profiilin marihuanan vastaista kampanjaa pohjoisessa osavaltiossa.
Deukmejian nousi kuvernööriksi päihitettyään vaaleissa Los Angelesin pitkäaikaisen pormestarin Tom Bradleyn. Hän voitti Bradleyn jälleen vuonna 1986 ääniprosentein 61–37. Häntä seurasi vuonna 1991 Peter B. Wilson. Deukmejian työskenteli sen jälkeen losangelesilaisessa lakifirmassa ennen eläkkeelle jäämistään vuonna 2000.
Gol-Gol Mebrahtu

| Henkilötiedot |
| --- | --- | --- | --- |
Syntymäaika: 28. elokuuta 1990 (ikä 34)
Syntymäpaikka: {{{syntymäpaikka}}}, Eritrea
Pelipaikka: Hyökkääjä
Pituus: 182 cm
Paino: 73 kg
Seura
Seura: Gold Coast United
Pelinumero: 21
Junioriseurat
: Brisbane Olympic
: Brisbane Northern Districts
Seurat
| Vuodet | Seura | O | (M) |
|  | Brisbane Strikers |  |  |
| 2009- | Gold Coast United | 14 | (0) |
 Seurajoukkueuran tilastot kattavat vain kansalliset sarjat, päivitetty 13.4.2011.
Gol-Gol Mebrahtu (s. 28. elokuuta 1990) on eritrealais-australialainen jalkapalloilija, pelipaikaltaan hyökkääjä. Hän edustaa seuratasolla Gold Coast Unitedia.
Mebrahtu syntyi Eritreassa ja kasvoi myös Sudanissa, kunnes saapui Australiaan 10-vuotiaana. Hänen taitonsa huomasi Gold Coast Unitedin valmentaja Miron Bleiberg, joka huomasi Mebrahtun pallottelemassa Brisbanessa ja nuori lahjakkuus aloitti joukkueessa vuonna 2009. Mebrahtu on pelannut Gold Coastin edustusjoukkueessa 14 ottelua, muttei ole tehnyt niissä yhtäkään maalia.
Filip Pyrochta

| Filip Pyrochta> Henkilötiedot |
| --- | --- |
Syntynyt: 24. kesäkuuta 1996 (ikä 28) Třebíč, Tšekki
Kansalaisuus:   Tšekki
Jääkiekkoilija
Lempinimi:  Pyrda
Pelipaikka:  puolustaja
Maila:  vasen
Pituus:  189 cm
Paino:  87 kg
Pelinumero:  55
Pelaajaura
Pääsarjaura:  2013–
Aik. seurat:  HC Liberec (ČEL) HC Benátky nad Jizerou (Tšekki I) Milwaukee Admirals (AHL) Atlanta Gladiators (ECHL) HC Kometa Brno (ČEL) HC Vítkovice (ČEL) SaiPa (SML) Luleå HF (SHL)
KHL-varaus:  39. varaus, 2013 Dinamo Riika
Filip Pyrochta (s. 24. kesäkuuta 1996 Třebíč, Tšekki) on tšekkiläinen jääkiekkopuolustaja.
Ura > Maajoukkueura

| Mitalit> Maa:   Tšekki.Miesten jääkiekko.Alle 18-v. MM-kilpailut  | Mitalit> Maa:   Tšekki.Miesten jääkiekko.Alle 18-v. MM-kilpailut  | Mitalit> Maa:   Tšekki.Miesten jääkiekko.Alle 18-v. MM-kilpailut  | Maa:   Tšekki> Miesten jääkiekko. |
| --- | --- | --- | --- |
|  Hopeaa | Suomi 2014 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Pronssia | Břeclav 2013 | jääkiekko |  |
Pyrochta pelasi alle 18-vuotiaiden MM-kilpailuissa vuosina 2013 ja 2014, joista jälkimmäisessä turnauksessa hän toimi Tšekin varakapteenina. Puolivälieräottelussa Venäjää vastaan Pyrochta sai syöttöpisteen Jakub Vránan tekemään 3–2-voittomaaliin jatkoajalla ajassa 65.55 ja se ratkaisi Tšekille välieräpaikan. Joukkueen turnaus päättyi hopeaan. Valmentajat valitsivat Pyrochtan Tšekin turnauksen yhdeksi kolmesta parhaasta pelaajasta. Hänet valittiin myös Sveitsiä vastaan pelatun alkulohkon ottelun päätteeksi joukkueensa ottelun parhaaksi pelaajaksi. Pyrochta valittiin myös Tšekin alle 20-vuotiaiden alustavaan MM-joukkueeseen vuoden 2016 turnaukseen, mutta hän ei lopulta kuitenkaan päässyt pelaamaan turnauksessa.
Pyrochta pelasi myös Ivan Hlinkan muistoturnauksessa vuonna 2013, jolloin hän toimi Tšekin varakapteenina ja voitti pronssia. Pyrochta pelasi myös World Junior A Challengessa vuosina 2012 ja 2013. Yhteensä hän on pelannut 15 nuorten ja 66 poikien maaottelua.
Tšekin A-maajoukkueessa Pyrochta on pelannut 21 ottelua tehden kaksi syöttöpistettä. Hän teki A-maajoukkuedebyyttinsä 23. elokuuta 2017 Třinecissä pelatussa harjoitusottelussa Slovakiaa vastaan. Pyrochta merkittiin Tšekin kakkospuolustajapariin David Musilin viereen. Hän putosi viimeisten joukossa Tšekin lopullisesta MM-kisajoukkueesta vuoden 2018 turnaukseen.
Pelityyli

Pyrochta on pitänyt itseään enemmän hyökkäävänä kuin puolustavana puolustajana. Hän tykkää omien sanojensa mukaan tukea hyökkäyksiä ja kokee olevansa hyvä luistelija. SaiPan toimitusjohtaja Jussi Markkasen mukaan Pyrochta on isokokoinen ja luisteluvoimainen puolustaja, joka ei kaihda kamppailutilanteita ja kykenee pelaamaan kaikissa tilanteissa. Markkasen mukaan hänellä on myös hyvät syöttötaidot.
Pyrochtaa on verrattu pelityyliltään Marek Židlickýyn.
Friedrich Zehm

| Friedrich Zehm> Henkilötiedot |
| --- | --- |
Syntynyt: 22. tammikuuta 1923 Neusalz an der Oder
Kuollut: 4. joulukuuta 2007 (84 vuotta) Wiesbaden, Saksa
Ammatti:  säveltäjä
Aiheesta muualla
Kotisivut
  [ Muokkaa Wikidatassa ] [ ohje ]  
Friedrich Zehm (22. tammikuuta 1923 Neusalz an der Oder, Saksa – 4. joulukuuta 2007 Wiesbaden, Saksa) oli saksalainen klassisen musiikin säveltäjä. Hänen tuotantonsa käsittää sekä orkesteri- että kamarimusiikkia, joka on sävelletty eritoten puhallinsoittimille. Lisäksi Zehm sävelsi vokaalimusiikkia.
Ura

Zehm syntyi Oderin varrella sijaitsevassa Neusalzin kaupungissa Weimarin tasavallan aikana. Vuonna 1941 hän aloitti musiikkiopintonsa Salzburgin Mozarteumissa. Opinnot jatkuivat toisen maailmansodan jälkeen Hampurissa ja Freiburgissa, jossa häntä opetti muun muassa Harald Genzmer. Vuosina 1953–1956 Zehm toimi Freiburgissa yksityisenä musiikinopettajana, pianistina ja säveltäjänä. Vuosina 1963–1985 Zehm työskenteli luennoitsijana ja toimittajana Schott-musiikkikustantamossa. Ajanjaksoon sisältyy myös pesti säveltämisen opettajana Mainzin yliopistossa 1980-luvun alussa. Vuodesta 1985 alkaen Zehm toimi vapaana säveltäjänä Wiesbadenissa.
Fredrik (Walesin prinssi)

Walesin prinssi Fredrik. Jacopo Amigonin maalaama muotokuva vuodelta 1735.
Walesin prinssi Fredrik (engl. Frederick Louis, saks. Friedrich Ludwig); (1. helmikuuta 1707 Hannover, Pyhä saksalais-roomalainen keisarikunta – 21. maaliskuuta 1751 Leicester House, Lontoo, Ison-Britannian kuningaskunta) oli saksalainen ja englantilainen prinssi sekä hannoverilaisen että brittiläisen kuningasperheen jäsen.
Walesin prinssi Frederick Louis sisartensa Annen (1709–1759), Carolinen (1713–1757) ja Amelian (1711–1786) kanssa, Philippe Mercier 1733-1734
Suku

Hänen vanhempansa olivat kuningas Yrjö II ja kuningatar Caroline von Brandenburg-Ansbach. Hän oli vanhin poika ja kruununperimysjärjestyksessä ensimmäinen. Hänellä oli seitsemän sisarusta, joista nuorimmasta sisaresta Louisasta tuli Tanskan kuningatar.
Hän kuoli ennen isäänsä, joten valtaistuimelle nousi Fredrikin vanhin poika Yrjö III. Hän kuului Hannover-sukuun.
Avioliitto ja lapset

Fredrikin puoliso oli Saksi-Gothan prinsessa Augusta (1719–1772), joka oli Saksi-Gotha-Altenburgin herttua Friedrich II:n (1676–1732) ja Magdalena Augusta von Anhalt-Zerbstin (1679–1740) tytär. Heidät vihittiin samana päivänä kun 16-vuotias Augusta saapui Lontooseen 8. toukokuuta 1736 Chapel Royalissa, St Jamesin palatsissa Lontoossa.
Heille syntyi yhdeksän lasta:
Prinsessa Augusta (31. heinäkuuta 1737 – 23. maaliskuuta 1813) avioitui 1764 Carl Wilhelm Ferdinandin, Braunchweig-Wolfenbüttelin herttuan kanssa; heillä oli jälkeläisiä
George, Yrjö III (4. kesäkuuta 1738 – 29. tammikuuta 1820) avioitui 1761 Charlotte von Mecklenburg-Strelitzin kanssa; heille syntyi 14 lasta
Prinssi Edward, Yorkin ja Albanyn herttua (25. maaliskuuta 1739 – 17. syyskuuta 1767) kuoli 28-vuotiaana naimattomana
Prinsessa Elizabeth (10. tammikuuta 1741 – 4. syyskuuta 1759) kuoli 18-vuotiaana naimattomana
Prinssi William Henry, Gloucesterin ja Edinburghin herttua (25. marraskuuta 1743 – 25. elokuuta 1805) avioitui 1766 kreivitär Maria Waldegraven kanssa; heillä oli jälkeläisiä
Prinssi Henry, Cumberlandin ja Strathearnin herttua (7. marraskuuta 1745 – 18. syyskuuta 1790) avioitui 1771 Anne Hortonin kanssa, ei jälkeläisiäWalesin prinsessa Augusta lapsineen, kuollut Walesin prinssi Fredrik on edustettuna seinällä olevassa muotokuvassa. George Knapton 1751
Prinsessa Louisa (19. maaliskuuta 1749 – 13. toukokuuta 1768) kuoli 19-vuotiaana naimattomana
Prinssi Frederick (13. toukokuuta 1750 – 29. joulukuuta 1765) kuoli 15-vuotiaana naimattomana
Prinsessa Caroline Mathilda (11. heinäkuuta 1751 – 10. toukokuuta 1775) syntyi isänsä kuoleman jälkeen; avioitui 1766 serkkunsa Kristian VII:n Tanska ja Norjan kuninkaan kanssa; heille syntyi kaksi lasta, avioero vuonna 1772, jolloin Caroline Mathilda karkotettiin maasta
Fredrikillä oli lisäksi ainakin kolme aviotonta lasta ennen kuin hän avioitui 29-vuotiaana.
Suhteesta paronintytär Anne Vanen (1705–1736) kanssa, joka oli hänen äitinsä hovinainen:
Cornwall FitzFrederick Vane (4. kesäkuuta 1732 – 23. helmikuuta 1736), kuoli kolmivuotiaana kouristuksiin
Amelia FitzFrederick Vane (21. huhtikuuta 1733 – 22. huhtikuuta 1733), kuoli vuorokauden ikäisenä
Suhteesta kreivitär Margaret de Marsacin kanssa:
Charles Marsack (1736 – 6. marraskuuta 1820), Itä-Intian kauppakomppanian upseeri ja maanomistaja
Hannoverin ja Walesin prinssi

Kun isoisä Yrjö I:stä tuli kuningas, Fredrikin vanhemmat Walesin prinssipari George ja Caroline asettuivat asumaan Lontooseen, mutta jättivät 7-vuotiaan Fredrikin Saksaan edustamaan isoisäänsä. Hän seurasi vanhempiaan Englantiin vasta vuonna 1727 kun isästä tuli kuningas Yrjö II. Ilman vanhempien ohjausta kasvanut Fredrik oli hankkinut pahoja tapoja, lukuisia rakastajattaria ja suuria pelivelkoja. Hän oli huonoissa väleissä isänsä kanssa ja olisi halunnut enemmän valtaa ja rahaa kuin sai.
Hänen katkera riitansa isänsä kanssa edesauttoi pääministeri Sir Robert Walpolen kukistumista vuonna 1742. Kun isoisästä tuli Iso-Britannian kuningas Yrjö I vuonna 1714, Fredrik kihlautui Preussin kuningas Fredrik Vilhelm I:n ja kuningatar Sophia Dorothean vanhimman tyttären Wilhelmine Sophia Dorothean (1709–1758, myöh. Bayreuthin maakreivitär) kanssa, samalla oli tarkoitus naittaa Preussin kruununprinssi Friedrich (tuleva Fredrik Suuri) ja Fredrikin toiseksi vanhin sisar prinsessa Amelia (1711–1786), mutta naimakaupan esti vanhempien huonot välit sekä se että tuleva appi vaati että Fredrikistä on tehtävä Hannoverin sijaishallitsija. Isä Yrjö II:n noustessa valtaistuimelle vuonna 1727 Fredrik sai tulla Englantiin, hänestä tehtiin Cornwallin herttua ja vuonna 1729 hänestä tuli Walesin prinssi.
Isän ja pojan suhteet huononivat nopeasti, ja pääasiallinen kiistanalku oli kuninkaan kieltäytyminen myöntämästä Fredrikille riittävästi vuosirahaa. Vuonna 1735 prinssi kirjoitti tai inspiroi Histoire du Prince Titi -teoksen, joka sisälsi loukkaavia pilakuvia sekä kuninkaasta että kuningattaresta. Kun Fredrik avioitui vuonna 1736 Saksi-Gothan prinsessa Augustan kanssa, Yrjö II ehdotti pojalleen 50 000 punnan vuosirahaa, mitä Fredrik piti riittämättömänä. Väririkosta tuli korjaamaton, kun Fredrik antoi oppositioystäviensä ottaa asian esille parlamentissa vuonna 1737, siinä epäonnistuen. Hän meni niin pitkälle, ettei sallinut antaa esikoislapsensa ​​syntyä vanhempiensa eli monarkin läsnäollessa, kuten oli hallitsijasuvuissa oli tapana mahdollisten vaihdokkaiden vuoksi ja vei synnyttävän vaimonsa vaunuissa pois Hampton Courtista 21 kilometrin päähän St Jamesin palatsiin.
Tämän järkyttävän loukkauksen jälkeen Fredrik karkotettiin hovista, ja ulkomaisia ​​lähettiläitä kehotettiin olemaan vierailematta hänen luonaan. Hänen uudesta kodistaan Leicester Housesta tuli poliittisen opposition keskus. Fredrik vihasi erityisesti Sir Robert Walpolea, jonka kukistumisen jälkeen hän pääsi muodollisesti sovintoon isänsä kanssa, mutta jatkoi kuolemaansa saakka juonittelua kaikkia Yrjö II:n ministereitä vastaan. Vuonna 1745 Yrjö ei antanut hänen komentaa armeijaa jakobiitteja vastaan. Yrjö II piti hänet poissa kaikista vastuullisista asemista kuolemaansa asti.
Perintö

Fredrik kuoli 44-vuotiaana keuhkoveritulppaan maaliskuussa 1751 Leicester Housessa. Hänet on haudattu Westminster Abbey'hin. Vanhin poika prinssi George nousi valtaistuimelle nimellä Yrjö III vuonna 1760.
Hänen merkityksensä on, että hän tuki oppositiopuoluetta, mikä teki hänestä tory-puolueen, myöhemmin konservatiivien perustajan, ja siten kaksipuoluejärjestelmän palauttamisen Isoon-Britanniaan.
Aiheesta muualla

Kuvia tai muita tiedostoja aiheesta Fredrik (Walesin prinssi) Wikimedia Commonsissa
Walesin prinssi Fredrik avioitumisensa aikoihin, Philippe Mercier 1736-1736
Walesin ja Hannoverin prinssi Fredrik, Thomas Hudson 1750